Il-Ministru għall-Edukazzjoni Justyne Caruana qalet li għadha ma ttiħditx deċiżjoni jekk l-eżamijiet tal-primarja u tas-sekondarja jsirux jew le din is-sena minħabba l-pandemija tal-coronavirus. Hija elenkat liema skejjel postsekondarji se jagħmlu l-eżamijiet u liema le, filwaqt li qalet li l-eżamijiet tal-MATSEC se jsiru. Fil-Parlament il-Viċi Kap tal-Partit Nazzjonalista David Agius staqsa lill-Ministru x'inhi d-deċiżjoni fuq l-eżamijiet tal-aħħar tas-sena fl-iskejjel, fuq dawk tal-MATSEC, tal-postsekondarja u tal-Università. Fil-primarja u s-sekondarja Dwar l-eżamijiet fil-primarja u fis-sekondarja, il-Ministru Caruana qalet li "bħalissa qed nitkellmu dwar l-eżamijiet tal-aħħar tas-sena fl-iskejjel u se jkollna pożizzjoni fuqha." Tal-MATSEC Il-Ministru qalet li l-Bord tal-MATSEC skeda żewġ sessjonijiet tal-eżamijiet, kemm fil-livell tas-SEC, jiġifieri tal-O'Levels, kif ukoll fil-livell tal-Matrikola, jiġifieri tal-A'Levels. Diskussjoni mal-President tal-KSU Filmat: X'alternattiva hemm f'każ li ma jsirux l-eżamijiet? Skejjel postsekondarji Fil-każ tal-iskejjel postsekondarji, id-deċiżjoni tvarja skont l-iskola. Fil- Junior College mhux se jsiru l-eżamijiet ta' Ġunju; l-istudenti se jitilgħu għat-tieni sena abbażi tal-assessjar Fl- MCAST se jibqa' jsir l-assessjar kif isir normalment F' Giovanni Curmi Higher Secondary għall-istudenti tal-ewwel sena l-eżamijiet se jsiru kif ippjanati fil-bidu ta' Ġunju, għal tat-tieni sena se jitqies l-assessjar, mhux se jkollhom eżamijiet F' Sir MA Refalo Sixth Form f'Għawdex l-eżamijiet annwali għall-istudenti tal-ewwel sena se jsiru f'Ġunju kif ippjanat u l-eżamijiet tat-tieni sena qed isiru bħalissa; F' GEM16+ l-eżamijiet mock se jsiru bejn is-26 u d-29 t'April. Is-sajf li għadda Petizzjoni biex l-eżamijiet tal-MATSEC isiru online L-Università L-Università ddeċidiet li tħalli f'idejn kull fakultà biex tieħu d-deċiżjoni hi dwar jekk l-eżamijiet isirux online jew fuq il-kampus. Il-Ministru spjegat li f'każ ta' eżamijiet li jsiru fl-Università stess, mhux online, se tinżamm id-distanza soċjali u se jkun hemm il-miżuri kontra l-Covid-19 f'posthom. Is-sena li għaddiet L-Università b'miżuri għal waqt l-eżamijiet f'Settembru Dan jew Dak? fuq 103 Eżamijiet jew assessjar matul is-sena skolastika? Taqbel ma' dawn id-deċiżjonijiet? Ikkummenta hawn taħt jew ibagħtilna fuq info@newsbook.com.mt